Diari Oficial de la Generalitat Valenciana


Sumari del DOGV 4281, del 28-06-2002 (2002/7007)

RESOLUCIÓ de 29 d'abril de 2002, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de la Pobla Tornesa, relativa a la reordenació d'alineacions en el nucli històric i redelimitació del sòl urbanitzable residencial detallat UE-R-R3.
----------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4281

Data del DOGV
:   28-06-2002

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2002/7007


Data del document
:   29-04-2002

Organisme emissor
:   Conselleria d'Obres Públiques,Urbanisme i Transports

Tipus de document
:   Resolució

Descriptors 

:   * Pobla Tornesa, la
    * pla d'urbanisme

RESOLUCIÓ de 29 d'abril de 2002, del conseller d'Obres Públiques, Urbanisme i Transports, per la qual s'aprova definitivament la modificació de les Normes Subsidiàries de la Pobla Tornesa, relativa a la reordenació d'alineacions en el nucli històric i redelimitació del sòl urbanitzable residencial detallat UE-R-R3. [2002/7007]
  
Vist l'expedient relatiu a la modificació puntual de les Normes Subsidiàries de Planejament del municipi de la Pobla Tornesa, relativa a la reordenació d'alineacions en el nucli històric i redelimitació del sòl urbanitzable residencial detallat UE-R-R3, i de conformitat amb els següents,
  
Antecedents de fet
  
Primer
  
El ple de l'Ajuntament de la Pobla Tornesa, en la sessió de 25 d'abril de 2001, va acordar exposar al públic la modificació plantejada, que va tindre lloc mitjançant anuncis publicats en el periòdic Levante, de 23 d'agost de 2001, i en el Diari Oficial de la Generalitat Valenciana núm. 4.076, de 31 d'agost de 2001. Transcorregut el període d'informació al públic, durant el qual no es van formular al·legacions, el ple de l'Ajuntament va aprovar provisionalment la modificació puntual el dia 23 d'octubre de 2001, després de la qual cosa l'expedient es va remetre al Servici Territorial d'Urbanisme de Castelló, per a la seua aprovació definitiva, amb data 5 de novembre de 2001.
  
Amb data 18 de desembre de 2001, es va remetre a l'Ajuntament informe de període consultiu, en el qual s'assenyalaven determinades observacions que podrien qüestionar l'aprovació definitiva del document. A la vista d'això, l'Ajuntament va introduir les modificacions oportunes que van ser aprovades per acord plenari de 30 de gener de 2002, i va remetre la nova documentació amb data 6 de març de 2002.
  
Segon
  
El projecte consta de memòria informativa i justificativa, nova fitxa urbanística del sector UE-R-R3 i plànols d'informació i d'ordenació relatius als números 4, 7,10 i 10 bis.
  
Tercer
  
La Comissió Territorial d'Urbanisme de Castelló, en la sessió realitzada el 26 de març de 2002, va acordar informar favorablement sobre la modificació puntual de les Normes Subsidiàries de Planejament del municipi de la Pobla Tornesa, en la reordenació d'alineacions en el nucli històric i redelimitació del sòl urbanitzable residencial detallat UE-R-R3 i elevar proposta d'aprovació definitiva al conseller d'Obres Públiques, Urbanisme i Transports.
  
Fonaments de dret
  
Primer
  
Respecte a la tramitació de la modificació de les Normes Subsidiàries de Planejament de la Pobla Tornesa ha sigut correcta, d'acord amb el que establix l'article 38 i 55 de la Llei 6/1994, de 15 de novembre, Reguladora de l'Activitat Urbanística (d'ara endavant LRAU), això en relació amb l'article 175 i 158 i següents del Reglament de Planejament de la Comunitat Valenciana, aprovat pel Decret 201/1998, de 15 de desembre, del Govern Valenciana, (d'ara endavant RPCV).
  
Segon
  
La documentació està completa, als efectes del que disposa l'article 27 de la LRAU, això en relació amb l'article 45 i següents i concordants del RPCV.
  
Tercer
  
Quant al fons de l'assumpte, l'objecte de la modificació consistix, d'una banda, en el reajustament d'alineacions en el límit entre el sòl urbà d'edificació entre mitgeres i el sector de sòl urbanitzable amb ordenació detallada de tipologia aïllada UE-R-R3, de manera que es dóna continuïtat al carrer Les Eres que ara confluïx amb el carrer Carrer Nou, i s'adapta la configuració viària al traçat real ja executat. Com a conseqüència s'aporta una nova fitxa de gestió de la UE-R-R3 de sòl urbanitzable que ha disminuït a favor del sòl urbà en 8.897 m².
  
D'altra banda, es reconfigura l'ordenació de la plaça del Portal, de manera que s'elimina el trànsit viari al seu voltant i s'augmenta la superfície de zona verda en detriment del sòl dotacional viari. A més s'obri un nou vial en l'illa entre el Carrer Nou i la continuïtat amb la plaça del Portal de manera que s'augmenta la superfície de sòl dotacional viari global.
  
En la memòria s'indica que els canvis es produïxen sense alterar el sòl no urbanitzable, que el lleuger augment de superfície classificada com a sòl urbà és conseqüència del nou traçat viari que delimita i separa una classe de sòl de l'altra. A més, segons es descriu en la memòria, els carrers amb el nou traçat que es proposa ja existixen, estant oberts i cedits, per la qual cosa no tindria sentit el desenvolupament de les illes mitjançant la tècnica d'actuacions integrades i sí mitjançant la d'actuacions aïllades pròpies del sòl urbà.
  
Els canvis s'emmarquen clarament dins de la discrecionalitat del planejament urbanístic, i en estos casos l'administració té àmplia llibertat per a elegir, entre les alternatives possibles, la forma en què el territori ha de quedar ordenat.
  
Així mateix, són les citades matèries determinacions urbanístiques que tracen, junt amb altres, el model físic d'una convivència purament local, sense incidència en interessos supralocals, per la qual cosa, quan d'estes determinacions es tracte, aquella discrecionalitat ha de ser realitzada per l'Ajuntament, des de la representació que li conferix la seua legitimació democràtica.
  
La LRAU arreplega clarament esta línia jurisprudencial. Així, l'article 40 d'esta llei autonòmica, després d'explicitar les comeses autonòmiques que permeten formular objeccions a l'aprovació definitiva del planejament municipal, establix que li està vedat a la resolució autonòmica d'aprovació qüestionar la interpretació de tal interés formulada pel municipi des de la seua pròpia representativitat.
  
Quart
  
Els canvis introduïxen variacions respecte de l'ordenació detallada sobre els quals l'ajuntament ha justificat que no s'introduïx augment en l'aprofitament lucratiu dels àmbits objecte de modificació per la qual cosa, encara que s'altera la destinació pública i privat de determinades zones, en conjunt, no s'establixen desequilibris de manera que es dóna compliment al que assenyala l'apartat 3 de l'article 55 de la LRAU i article 17 de l'annex al RPCV.
  
Cinqué
  
Atés que en el present expedient es produïx una alteració d'una dotació zona verda, de conformitat amb l'article 55.4 de la LRAU, es requerix informe previ del Consell Superior d'Urbanisme. Que segons el que establix la disposició transitòria novena de la LRAU, i atés que no està encara constituït el citat Consell, les seues funcions corresponen al conseller d'Obres Públiques, Urbanisme i Transports, previ informe de la Comissió Territorial d'Urbanisme, sense que siga preceptiu per a este cas concret la intervenció del Consell Jurídic Consultiu, donat l'objecte específic de la modificació plantejada.
  
Quant al fons de la modificació, pel que fa a les zones verdes, esta satisfà plenament els criteris de racionalitat, per la qual cosa procedix informar favorablement sobre la modificació.
  
Sisé
  
El conseller d'Obres Públiques, Urbanisme i Transports és competent per a l'aprovació definitiva del present expedient, en virtut del que disposa l'article 39 de la LRAU en relació amb l'article 6.D del Reglament dels Òrgans Urbanístics de la Generalitat Valenciana, aprovat per Decret 77/1996, de 16 d'abril, del Govern Valencià.
  
Vists els preceptes legals citats i la resta de general i pertinent aplicació, i de conformitat amb l'Acord de la Comissió Territorial d'Urbanisme de Castelló, resolc:
  
Informar favorablement sobre la modificació de les Normes Subsidiàries de la Pobla Tornesa, relativa a la reordenació d'alineacions en el nucli històric i redelimitació del sòl urbanitzable residencial detallat UE-R-R3.
  
Aprovar definitivament la modificació de les Normes Subsidiàries de la Pobla Tornesa, relativa a la reordenació d'alineacions en el nucli històric i redelimitació del sòl urbanitzable residencial detallat UE-R-R3.
  
Contra la present resolució, que posa fi a la via administrativa, es podrà interposar recurs contenciós administratiu, davant de la sala contenciosa del Tribunal Superior de Justícia de la Comunitat Valenciana, en el termini de dos mesos, comptadors des del sendemà de la notificació o publicació d'esta, de conformitat amb el que preveuen els articles 10 i 46 de la Llei Reguladora de la Jurisdicció Contenciosa Administrativa, de 13 de juliol de 1998. Tot això, sense perjuí que es puga interposarr qualsevol altre recurs que estime oportú.